钦定古今图书集成/明伦汇编/氏族典/第095卷 > 苏庠
## 钦定古今图书集成/明伦汇编/氏族典/第095卷 > 苏庠

按《尚友录》：庠，澧州人，以诗名。苏轼见其《清江曲》云：“长
占烟波弄明月”，谓置《太白集》中，谁疑其非，自是声名
籍甚。时当国者诱以美官，庠笑曰：“官自美也，庠亦自
美也。”绍圣初，徐俯在枢筦，力荐于朝，不起。后徙居丹
阳。秦桧欲召见，庠曰：“我老矣，不忍取卖云壑。”卒年八
十馀，号后湖居士，有文集行世。